Ruoveden pesäpallokentän turvallisuussuunnitelma

1. Perustiedot kentästä
Ruoveden pesäpallokenttä sijaitsee Ruoveden liikuntakeskuksessa osoitteessa Urheilutie 6. Kenttä on tekonurmikenttä. Kiinteä katsomo sijaitsee ykkös-kolmospesän takana rinteessä, siirrettävä katsomo kakkospuolella. Kioski/kuuluttamo on kotipesän kohdalla kiinteän katsomon vieressä. Samassa tilassa on myös kirjurin toimipiste.  Vierasjoukkueet käyttävät läheisen yleisurheilukentän pukuhuonetiloja ja kotijoukkue viereisen jäähallin. Wc-tilat löytyvät näistä molemmista.
Yleisön kentälle tulo tapahtuu pääosin kentän ja läheisen jäähallin välistä. Autoille on reilusti parkkitilaa kentän läheisyydessä.
Kiinteän katsomon edessä ns  ykköspesän takana on turvaverkko n 15m x 3 m. (liitteenä kuva turvaverkon sijainnista)
Alkusammutusvälineet sekä yleisöä varten oleva ensiapulaukku löytyvät kioskirakennuksesta. Joukkueet vastaavat itse omasta ensiavustaan.

2. Organisaatio ja yhteystiedot
Ruoveden pesäpallokentällä tapahtuvien otteluiden järjestelyistä vastaa pelaamassa olevan joukkueen johto. 
Ruoveden Pirkat pesäpallojaoston pj  	Jukka Kiintonen	 0442941074			                                                            				varapj		Teijo Manninen	 0500631455	     				suomensarjan yhteyshlö	Marja-Leena Keskinen 0503588325						ensiapuvastaava	Hanna Pynnöniemi	 0500837324							
										
3. Katsojamäärät
Naisten suomensarjan otteluihin on vapaa pääsy. Katsojamäärät vaihtelevat ajankohdasta ja ottelupäivän säästä sekä vastustajasta riippuen  40-100 katsojan tietämillä.

4. Turvallisuustehtävät ja pysäköintijärjestelyt
Ruoveden Pirkat ry:n  pesäpallojaostolla on kokonaisvastuu kentän turvallisuudesta ottelutapahtumissa. Käytännössä turvallisuustoiminnasta vastaa yksittäisissä otteluissa kunkin joukkueen johto. 
Pysäköintiin ei tarvita ohjausta tai valvontaa. Pysäköintitilaa on riittävästi pelien katsojamäärille.

5. Riskikartoitus- ja hallinta
Käytännössä pelitapahtumien riskinä ovat lähinnä sairaskohtaukset tai tapaturmat, tulipalo kioskirakennuksessa (kaasugrilli) ja yleisön järjestyshäiriöt (päihtyneet tai agressiiviset katsojat). Mahdolliset sääilmiöt esimerkiksi ukkosmyrsky voi aiheuttaa riskin.
Ensiapuvarustus löytyy joukkueilta ja kioskista. Kioskissa on alkusammutusvälineistö.  Kentälle on avoin pelastustie jäähallin molemmin puolin. Ambulanssin ohjaus pesäpallokentälle jäähallin takaa hiekkakentän kautta. Yleisön ohjaus onnistuu kenttäkuulutuksilla. Poistumisreittejä on runsaasti jokaiseen ilmansuuntaan. Peleissä myös pari vanhempaa huolehtivat yleisön turvallisuudesta ja mahdollisesta ohjauksesta tilanteen niin vaatiessa.  Heillä on asianmukainen huomioliivi päällä. 
Läheinen hiekkakenttä on kokoontumisalueena jos tilanne niin edellyttää. Mikäli sääilmiö (ukkosmyrsky) vaatii suojautumista niin suojarakennuksina toimivat läheinen jäähalli sekä yu-kentän pukuhuoneet.

6. Onnettomuuden sattuessa
	Arvioidaan tilanne
	Estetään lisäonnettomuudet
	Annetaan ensiapua
	Hälytetään apua tarvittaessa:
		- soita 112, selvitä mitä on tapahtunut ja missä
		- kerro mikä on potilaan tilanne
		- kerro osoite: Urheilutie 6 Ruovesi
		- lähetä joku opastamaan hälytysajoneuvoa, reitti jäähallin takaa hiekkakentän kautta
	Hoida tilannetta, kunnes apua on tullut paikalle

Turvallisuussuunnitelma on päivitettävä vuosittain.
Ruovedellä 1.5 2019

Jukka Kiintonen puheenjohtaja	Teijo Manninen varapuheenjohtaja